সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শুট ব্যানার্জী। এছাড়াও, পাঁচটি অনানুষ্ঠানিক টেস্টে অংশ নিয়েছিলেন তিনি। আন্তর্জাতিক ক্রিকেটে দূর্ভাগ্যের শিকারে পরিণত হওয়া ভারতীয় ক্রিকেটারদের লম্বা তালিকায় খুব সম্ভবতঃ শুট ব্যানার্জী’র নাম শীর্ষে অবস্থান করবে।

১৯৩৫-৩৬ মৌসুমে জ্যাক রাইডারের নেতৃত্বাধীন অস্ট্রেলিয়া দল সিলন ও ভারত সফর করে। বাংলা ও আসামের খেলোয়াড়দের নিয়ে গড়া যৌথ দলের সদস্যরূপে খেলে ৫/৫৩ বোলিং পরিসংখ্যান গড়েন। এরপর তৃতীয় অনানুষ্ঠানিক খেলায় একই দলের বিপক্ষে খেলার জন্যে মনোনীত হন। তবে, এরজন্যে তাকে বাংলা দলের পক্ষে প্রথমবারের মতো রঞ্জী ট্রফি খেলা থেকে বঞ্চিত হতে হয়েছিল। ১৯৩৬ সালে ভারত দলের সদস্যরূপে ইংল্যান্ড গমন করেন। কিন্তু, মোহাম্মদ নিসার, অমর সিং ও জাহাঙ্গীর খানের ন্যায় ফাস্ট বোলারদের অংশগ্রহণের কারণে তাকে কোন টেস্ট খেলায় অংশগ্রহণ করা থেকে বিরত রাখা হয়েছিল।

ভারত ক্রিকেট ক্লাবের সদস্যরূপে লর্ড টেনিসন একাদশের বিপক্ষে খেলার জন্যে আমন্ত্রিত হন। ব্রাবোর্ন স্টেডিয়ামে অনুষ্ঠিত প্রথম খেলায় তিনি ৬/৮৯ পান। একই দলের বিপক্ষে তিনবার অনানুষ্ঠানিক খেলায় অংশ নিলেও পরের খেলাগুলোয় তার খেলার মান সাধারণ পর্যায়ের ছিল।

আন্তর্জাতিক ক্রিকেট
প্রথম-শ্রেণীর ক্রিকেট
খেলার ধরন
ইংল্যান্ড গমন, ১৯৪৬